|  |  |
| --- | --- |
| **Hajdúszoboszlói Polgármesteri Hivatal** **Városfejlesztési Iroda**4200 Hajdúszoboszló, Hősök tere l. www.hajduszoboszlo.eu | **35.** …………………………sorszám |
| Ügyiratszám: HSZ/30223/2024.A 2024. december 12-i képviselő-testületi ülés jegyzőkönyvének melléklete | Ügyintéző: | Sári Ádámvárosfejlesztési ügyintéző |
| Törvényességi ellenőrzést végezte (jegyző/aljegyző kézjegye): |  |
| Megtárgyalja:(bizottságok megnevezése) | Pénzügyi és Gazdasági BizottságVárosfejlesztési és Műszaki Bizottság |
| A testületi döntés minősége: | minősített többség |

## ELŐTERJESZTÉS

A pavilon áthelyezésével kapcsolatban

**Tisztelt Képviselő-testület!**

**Tisztelt Bizottságok!**

Hajdúszoboszló Város Önkormányzata Képviselő-testülete a 350/2024. (XI.14.) számú határozatában döntött arról, hogy a gyógyfürdő előtti téren, a napvitorla alatt található két darab pavilont saját költségén áttelepíti a fürdő főbejáratától jobb oldalra, a Tourinform Iroda és a nyilvános mosdó közötti területre, a fürdő területére besüllyesztve úgy, hogy annak arculata ne sérüljön. A határozatban döntött továbbá arról is, hogy az áthelyezett pavilon arculatát, igényesen, a már meglévő vendéglátó-egység arculatához kell igazítani, melyekben továbbra is vendéglátó-egységek működését képzeli el.

A fentiek miatt Hajdúszoboszló Város Önkormányzata ajánlatot kérta hajdúszoboszlói Szent István Parkban található két darab árusító egység áthelyezésének tervezésére.

**A tervezési feladat részét képezi:**

* Látványtervek, kiviteli tervek és mérőhelyi tervek készítése, a helyszíni adottságokat figyelembe véve.
* Egyeztetés a villamos energia ellátás módjáról a megrendelővel, a telepítéssel érintett ingatlan vagyonkezelőjével, a HUNGAROSPA Zrt-vel, szükség esetén a területileg illetékes hálózati engedélyessel,
* Egyeztetés az ivóvíz ellátás, szennyvíz rákötés módjáról a megrendelővel, a telepítéssel érintett ingatlan vagyonkezelőjével, a HUNGAROSPA Zrt-vel, szükség esetén és a területileg illetékes szolgáltatóval.
* A szükséges közműnyilatkozatok beszerzése.
* Hálózati engedélyes hozzájárulásának beszerzése /amennyiben szükséges/.
* A tervezési feladat részeként el kell készíteni a terveken túl, az árazott tervezői költségvetést és az árazatlan költségvetési kiírást.
* Az elkészült tervdokumentációt 4 papíralapú példányban és elektronikusan szükséges megrendelő részére leszállítani.

Az ajánlatkérésre beérkezett 3 db érvényes ajánlat közül – az ajánlattételi felhívásban meghatározott bírálati szempont alapján - Gyöngyösi Miklós e.v. bruttó 1.630.000,- Ft-os ajánlatának elfogadását javasoljuk.

Kérem a Tisztelt Képviselő-testületet és Bizottságokat, az előterjesztést megtárgyalni és döntését meghozni szíveskedjen.

**Határozati javaslat:**

***„Hajdúszoboszló Város Önkormányzata Képviselő - testületének … /2024. (XII.12.) határozata***

***Hajdúszoboszló Város Önkormányzatának Képviselő-testülete a hajdúszoboszlói Szent István Parkban található két darab árusító egység áthelyezésének tervezésére megbízza Gyöngyösi Miklós tervezőt, melyhez a szükséges bruttó 1 630 000 Ft-ot 2024. évi városi költségvetés 13. sz. melléklet 19a/ÖK sora, vagyis  "Fejlesztési tartalék saját erős kivitelezésekhez” keret terhére biztosítja.***

***Felelős: Polgármester, Jegyző***

***Határidő:* azonnal**

Hajdúszoboszló, 2024. december 10.

 **Szilágyiné Pál Gyöngyi**

 városfejlesztési irodavezető